b'\n_START_ARTICLE_\nKofein\n_START_PARAGRAPH_\nKofein (1,3,7-trimetilpurin-2,6-dion (IUPAC), trimetilksantin) je alkaloid ksantina koji se nalazi u listovima, sjemenkama i plodovima biljaka, poput kave i guarane._NEWLINE_Djeluje kao stimulans, te tako privremeno odga\xc4\x91a umor i pospanost. Pokazuje diureti\xc4\x8dka svojstva, te velike koli\xc4\x8dine izazivaju dehidraciju, sli\xc4\x8dnu onoj koju uzrokuje alkohol. Postoji zabrinutost vezana uz konzumaciju proizvoda koji sadr\xc5\xbee kofein, stoga nije preporu\xc4\x8dljiva konzumacija djeci, trudnicama, dojiljama, kroni\xc4\x8dnim sr\xc4\x8danim bolesnicima, i epilepti\xc4\x8darima. _NEWLINE_Novija istra\xc5\xbeivanja isti\xc4\x8du i neke pozitivne strane kofeina, poput ubrzavanja metabolizma, poticanja motori\xc4\x8dkih sposobnosti ljudi, izvora antioksidanata, te dobrobiti kod ljudi koji imaju probleme s opstipacijom.'